Mihhail Pašnin

Mihhail Valerjevitš Pašnin (sündinud 11. mail 1989 Tšeljabinskis) on Venemaa jäähokimängija, kes mängib kaitsjana KHL-i klubis Magnitogorski Metallurg.

Aastatel 2006–2009 mängis ta Venemaa esiliiga klubis Tšeljabinski Metšel.

2009. aastal valiti ta NHL-i draftis New York Rangersi poolt 200. valikuna, kuid Põhja-Ameerikas ei ole ta kunagi mänginud.

Alates hooajast 2009–10 on Pašnin mänginud KHL-is. 2009–2012 mängis ta Moskva CSKA-s, 2012–2017 Jaroslavli Lokomotivis, 2017–2019 taas Moskva CSKA-s ja 2019–2020 Ufa Salavat Julajevis. 2019. aastal võitis ta CSKA-ga Gagarini karika. 2020. aasta mais sõlmis ta kaheaastase lepingu Metallurgiga.

2009. aastal võitis Pašnin Venemaa kuni 20-aastaste koondisega juunioride maailmameistrivõistlustel pronksmedali.

 Välislingid 
 Mihhail Pašnin KHL.ru lehel
 Mihhail Pašnin hockeydb.com lehel

Kategooria:Venemaa jäähokimängijad
Kategooria:HK Moskva CSKA mängijad
Kategooria:Jaroslavli Lokomotivi mängijad
Kategooria:Ufa Salavat Julajevi mängijad
Kategooria:Magnitogorski Metallurgi mängijad
Kategooria:Sündinud 1989